પોલીસ સુત્રો દ્વારા મળતી માહિતી મુજબ ધંધુકા રાણપુર રોડ ઉપર રેલ્વે ફાટક પાસે ડમ્પર નં.જીજે ૧૩ એક્સ ૬૪૮૩ ના ચાલકે બાજુમાં બાઈક લઈ જઈ રહેલા જાકીરભાઈ અયુબભાઈ વારૈયાને ટક્કર મારતા બાઈક ચાલકને ગંભીર ઈજાઓ થતા તેમનુ ઘટના સ્થળે મોત નિપજ્યુ હતું. આ ઘટનાની જાણ થતા પોલીસ ઘટના સ્થળે દોડી આવી મૃતદેહને પી.એમ માટે ધંધુકાની રેફરલ હોસ્પિટલ ખાતે લઈ જવાયો હતો. ત્યા પી.એમ. કર્યાબાદ મૃતદેહને તેમના સ્નેહીજનોને સોંપવામા આવ્યો હતો. આ બનાવ અંગે ધંધુકા પોલીસે ડપ્પર ચાલક વિરૂધ્ધ અકસ્માતનો ગુનો નોંધી આગળની તપાસ હાથ ધરી છે. જાકીરભાઈ તેમના માતા પિતાનો એકનો એક લાડકવાયો પુત્ર હોવાથી અકસ્માતમા આ યુવકનું મોત થતા પરિવાર અને મુસ્લિમ સમાજમા શોકનુ મોજુ ફરીવળ્યુ હતું.